През 1923 година селото е обезлюдено. Правителството на Гърция извършва репресии върху жителите на Чеча, избивайки или прогонвайки негръцкото население. Жителите на Перух емигрират в Турция. През 1927 година името на селото е сменено от "Пероф" ("Περόφ") на "Агиос Петрос" ("Άγιος Πέτρος") - Свети Петър на гръцки. До 1928 година в Перух са заселени 24 гръцки семейства със 74 души - бежанци от Турция. Към 1928 селото наброява 105 жители, а през 1940 година - 124 жители. То е обезлюдено по време на Гражданската война в Гърция.